CELEX: 62022TN0029
Language: el
Date: 2022-01-18 00:00:00
Title: Υπόθεση T-29/22: Προσφυγή-αγωγή της 18ης Ιανουαρίου 2022 — Polynt κατά ECHA

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/50
            
         
      Προσφυγή-αγωγή της 18ης Ιανουαρίου 2022 — Polynt κατά ECHA
      (Υπόθεση T-29/22)
      (2022/C 119/72)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: Polynt SpA (Scanzorosciate, Ιταλία) (εκπρόσωπος: C. Mereu και S. Abdel-Qader, δικηγόροι)
      
         Καθού-εναγόμενος: Ευρωπαϊκός Οργανισμός Χημικών Προϊόντων
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή-αγωγή παραδεκτή και βάσιμη,
               
            
                  —
               
               
                  να ακυρώσει την απόφαση του συμβουλίου προσφυγών του ECHA της 9ης Νοεμβρίου 2021 στην υπόθεση A-009-2020,
               
            
                  —
               
               
                  να κρίνει — ή να υποχρεώσει τον ECHA να εκδώσει νέα απόφαση με την οποία να αποφαίνεται — ότι προσφεύγουσα-ενάγουσα απαλλάσσεται από την υποχρέωση παροχής περαιτέρω πληροφοριών στον ECHA μετά τη διακοπή της παραγωγής λόγω ανωτέρας βίας- και
               
            
                  —
               
               
                  να καταδικάσει το ECHA στα δικαστικά έξοδα της παρούσας διαδικασίας καθώς και στα έξοδα στα οποία υποβλήθηκε η προσφεύγουσα-ενάγουσα στη διαδικασία ενώπιον του συμβουλίου προσφυγών και επιστροφή των τελών που καταβλήθηκαν στο πλαίσιο της διαδικασίας αυτής.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής — αγωγής η προσφεύγουσα — ενάγουσα προβάλλει έξι λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι το συμβούλιο προσφυγών υπέπεσε σε πλάνη περί το δίκαιο, όταν έκρινε ότι η παύση παραγωγής της ουσίας 1,3-διοξο-2-βενζοφουραν-5-καρβοξυλικό οξύ με νοναν-1-όλη (αριθμός ΕΚ 941-303-6) (στο εξής: η ουσία) για λόγους ανωτέρας βίας δεν απαλλάσσει την προσφεύγουσα — ενάγουσα από την υποχρέωση να παράσχει τις πληροφορίες που ζητήθηκαν στην αρχική απόφαση ελέγχου συμμόρφωσης για την ουσία αυτή.
               
            
                  2.
               
               
                  Με τον δεύτερο λόγο προβάλλεται ότι το τμήμα προσφυγών παραμόρφωσε τα αποδεικτικά στοιχεία και, ως εκ τιούτου, i) κατέληξε σε εσφαλμένο νομικό συμπέρασμα και ii) απαίτησε από την προσφεύγουσα — ενάγουσα να προσκομίσει αποδεικτικά στοιχεία επικαλούμενο αβάσιμες εικασίες.
               
            
                  3.
               
               
                  Με τον τρίτο λόγο προβάλλεται ότι το συμβούλιο προσφυγών εσφαλμένα ερμήνευσε και εφάρμοσε τα άρθρα 42, παράγραφος 1, και 50, παράγραφος 2, του κανονισμού (ΕΚ) 1907/2006 (REACH) (1).
               
            
                  4.
               
               
                  Με τον τέταρτο λόγο προβάλλεται ότι το συμβούλιο προσφυγών ερμήνευσε και εφάρμοσε εσφαλμένα τα άρθρα 5 και 6 του κανονισμού REACH.
               
            
                  5.
               
               
                  Με τον πέμπτο λόγο προβάλλεται ότι το συμβούλιο προσφυγών κακώς έκρινε ότι οι οδηγίες που διατίθενται στον δικτυακό τόπο του ECHA σχετικά με τις συνέπειες της παύσης της παραγωγής δεν παρείχαν στην προσφεύγουσα ακριβείς εγγυήσεις και ότι ο ECHA δεν παραβίασε τις αρχές της ασφάλειας δικαίου και της προστασίας της δικαιολογημένης εμπιστοσύνης.
               
            
                  6.
               
               
                  Με τον έκτο λόγο προβάλλεται εσφαλμένη ερμηνεία και εφαρμογή από το συμβούλιο προσφυγών της αρχής της αναλογικότητας και του δικαιώματος χρηστής διοικήσεως.
               
            
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ 2006, L 396, σ. 1).